ಕೊರೊನಾಉಡಾಫೆ ಬೇಡ: ಸದನದಲ್ಲಿ ಸಿದ್ದರಾಮಯ್ಯ ಮಾತು ಇವರಿಂದ ಪ್ರಕಟಿಸಲಾಗಿದೆ News Alert ಬೆಂಗಳೂರು: ಇಂದಿನಿಂದ ರಾಜ್ಯ ಮುಂಗಾರು ಅಧಿವೇಶನ ಆರಂಭವಾಗಿದೆ. ಮೊದಲ ದಿನದ ಅಧಿವೇಶನದಲ್ಲಿ ಸಂಪ್ರದಾಯದಂತೆ ಅಗಲಿದ ಗಣ್ಯರಿಗೆ ನಮನ ಸಲ್ಲಿಸಲಾಯಿತು. ಮೂರು ದಿನಕ್ಕೆ ಅಧಿವೇಶನ ಮೊಟಕು: ಖಂಡಿಸಿದ ಸಿದ್ದರಾಮಯ್ಯ, ಡಿ.ಕೆ.ಶಿವಕುಮಾರ್ ಮಾಜಿ ರಾಷ್ಟ್ರಪತಿ ಪ್ರಣಬ್ ಮುಖರ್ಜಿ, ರಾಜ್ಯ ಸಭಾ ಸದಸ್ಯ ಅಶೋಕ್ ಗಸ್ತಿ, ಮಾಜಿ ಕೇಂದ್ರ ಸಚಿವ ಎಂ.ವಿ.ರಾಜಶೇಖರನ್, ಮಾಜಿ ಸಚಿವ ರಾಜಾ ಮದನಗೋಪಾಲ್ ನಾಯ್ಕ್, ಮಾಜಿ ಸಚಿವ ಜಿ.ರಾಮಕೃಷ್ಣ, ಮಾಜಿ ಸಂಸದ ರಾಜಾ ರಂಗಪ್ಪ ನಾಯಕ್, ಕೇಶವ ನಂದಾ ಭಾರತಿ, ಮಾಜಿ ಶಾಸಕ ಅಪ್ಪಾಜಿಗೌಡ, ಸತ್ಯನಾರಾಯಣ್, ಸಾಹಿತಿ ಕೆ.ಎಸ್.ನಿಸಾರ್ ಅಹ್ಮದ್, ಶ್ಯಾಮಲಾ ಜಿ ಭಾವೆಗೆ ಸದನದಲ್ಲಿ ಸಂತಾಪ ಸೂಚಿಸಲಾಯಿತು. ಬಳಿಕ ಮಾತನಾಡಿದ ಸಿದ್ದರಾಮಯ್ಯ, ಕೊರೊನಾ ಮಾರಕ ರೋಗ. ಇದು ಬಾರದಂತೆ ನೋಡಿಕೊಳ್ಳಿ ಎಂದರು. ಮೂರೇ ದಿನಕ್ಕೆ ಅಧಿವೇಶನ ಮುಗಿಸಲು ರಾಜ್ಯ ಸರ್ಕಾರ ನಿರ್ಧಾರ.! ಕೊರೊನಾ ಎಂದರೆ ಉಡಾಫೆ ಬೇಡ. ರೋಗಕ್ಕಿಂತ ಅದರಿಂದಾಗುವ ಸಾಮಾಜಿಕ ತಾರತಮ್ಯವೇ ತುಂಬಾ ಡೇಂಜರ್. ಒಮ್ಮೆ ರೋಗ ಭಾದಿಸಿದರೆ ಅದಕ್ಕಾಗಿ ತೆಗೆದುಕೊಳ್ಳುವ ಕ್ರಮಗಳು ನಮ್ಮನ್ನು ಸಾಮಾಜಿಕ ಭೇದವನ್ನು ತೋರಿಸಿಕೊಡುತ್ತದೆ. ಕುಟುಂಬದವರು ನಮ್ಮಿಂದ ದೂರವಿರುತ್ತಾರೆ. ಇದೇ ಮಾನಸಿಕವಾಗಿ ನಮ್ಮನ್ನು ಕಾಡುತ್ತದೆ. ಇದರ ಜೊತೆಗೆ ಆ ಕಾರಂಟೈನ್, ಏಕಾಂಗಿಯಾಗಿ 14 ದಿನಗಳ ಚಿಕಿತ್ಸೆ ಇವೆಲ್ಲವೂ ಯಾತನೆ. ರೋಗಕ್ಕಿಂತ ಮಾನಸಿಕ ಹಾಗೂ ಸಾಮಾಜಿಕ ಅಂತರ ಪಾಲನೆಯೇ ನಮ್ಮನ್ನು ಹೈರಾಣಾಗಿಸುತ್ತದೆ ಅಂತ ಸಿದ್ದರಾಮಯ್ಯ ಹೇಳಿದರು. ಉಡಾಫೆ ಮಾಡಬೇಡಿ, ಅಗತ್ಯ ಸುರಕ್ಷತಾ ಕ್ರಮಗಳನ್ನು ತೆಗೆದುಕೊಳ್ಳಿ. ಒಮ್ಮೆಯೂ ರೋಗ ಬರಿಸಿಕೊಳ್ಳದಿದ್ದವರು ಅದನ್ನು ಹತ್ತಿರಕ್ಕೂ ಸುಳಿಯದಂತೆ ನೋಡಿಕೊಂಡು ನಮ್ಮ ರೀತಿ ನೀವೂ ಸಾಮಾಜಿಕ ಬಹಿಷ್ಕಾರದ ನೋವನ್ನು ಅನುಭವಿಸದಿರಿ ಅಂತ ಸಿದ್ದರಾಮಯ್ಯ ಸಲಹೆ ನೀಡಿದರು. ರಾಜ್ಯ ಮುಂಗಾರು ಅಧಿವೇಶನಕ್ಕೂ ಕೊರೊನಾ ಆತಂಕ: ಹಲವರ ಗೈರಿ ಜೊತೆಗೆ, ಮಾಸ್ಕ್ ಧರಿಸಿಯೇ ಹೊರಗಡೆ ಓಡಾಡಿ. ನೀವೂ ಮತ್ತು ನಿಮ್ಮವರನ್ನೂ ರೋಗದಿಂದ ರಕ್ಷಿಸಿಕೊಳ್ಳಿ ಎಂದು ಸದನದ ಸದಸ್ಯರಲ್ಲಿ ಸಿದ್ದರಾಮಯ್ಯ ಮನವಿ ಮಾಡಿದರು.